Mukava tavata teitä - aina ja ennen kaikkea tänä aamuna.
Oikein paljon Jumalan siunausta teille.
Vaikka on paljon iloisia asioita ja iloa ollut -
tässä aamun sanomassa, niin sen kummemmin iloamme häiritsemättä -
haluan kertoa murheellisia uutisia sieltä Kongosta taas.
Ne ihmissudet, ihmishirviöt, riehuvat siellä Itä-Kongossa.
Olen saanut niistä filmiä. Hannun kanssakin on niitä katseltu.
Jumala siunatkoon maailman kaikkia kansoja.
Muistetaan näitä ihmisiä siellä, jotka elävät kauhujen keskellä.
Kun sanon kauhuja, niin ne ovat suurimpia mahdollisia kauhuja.
Jumala auttakoon siellä.
No, ilmestyköön Herra siellä. Sitä voimme vain toivottaa.
Omalla kohdallammekin voimme odottaa, -
että Herra ilmestyisi. Eikö niin?
Kyllä toivoisi, että Herra ilmes- tyisi oikein näkyvällä tavalla.
Yleensä meidän elämässämme on asioita, -
joissa ei voi auttaa muu kuin Herran ilmestyminen.
Sellaisia on meidän yksilöiden elämässä, srk:n elämässä -
ja niitä on valtioitten elämässä.
Siksi on hyvin tärkeää, -
että rukoilemme kaikkien ihmisten, uskovien puolesta, -
kuten Paavali kehottaa.
Että saisimme kokea rauhallisia aikoja, -
ja Jumalan läsnäolo saisi vallita mieltämme.
Ettei meillä olisi suru puserossa, vaan siellä olisi ilo. Eikö niin?
Missä tarvitsemme Herran ilmestymistä -
vain ihan elävöittääksemme -
meidän omaa sisintämme ja ajatusmaailmaamme, -
niin minä oikein kirjoitin, -
että Herra ilmestyy tarpeistamme ykkösenä, Pelastajana.
Sitten meille monille jokapäiväisen elämän ykköstarve on, -
että Herra ilmestyisi Parantajana. Jos Hän niin ilmestyisi, -
olisi paljon mukavampaa ja valtavasti siunatumpaa, -
jos ilmestyisi ihan yliluonnollisesti.
Silti mielestäni kaikki parantumi- nen on yliluonnollista.
Vaikka se tapahtuisi lääkkeitten ja lääketieteen avulla, -
niin Jumala on yliluonnollisesti siunannut ihmiskuntaa -
antamalla lääketieteen, joka voi auttaa.
Kaikki auttaminen ja avustaminen on siunausta meidän elämäämme.
Se on Jumalan lahjaa. Tarvitsemme Herran ilmestystä -
elämämme ratkaisuissa. On opiskelijoita, kouluasioita, -
vanhempien asioita, aikuisopiskelua jne.
Jumala auttaisi ja ilmestyisi elä- mämme ratkaisuissa ja valinnoissa.
On hyvin tärkeää, että Herra ilmestyisi ihmissuhteissamme.
Joskus ihmissuhteet ovat niin lukossa, että jos minusta riippuu,
en saa niitä auki. Tarvitaan Jumala aukaisemaan lukkoja, -
mitä ihmissuhteissamme joskus on.
Ne eivät ehkä synny omasta tahdostamme, -
vaan ulkoisten voimien vaikutuk- sesta.
Että Jumala saisi siis avata ihmissuhdeasiamme.
Jos me voimme vaikuttaa ihmissuhde- asioihin, -
niin mielellämme vaikuttaisimme niihin. Miten?
Ottamalla tiukan linjan ja pitämällä päämme? Ei.
Vaan niin, että vaikutamme ihmissuhdeasioihin nöyrtymällä, -
vaikka ihan pikkuisen periksi antamalla.
Toinen voi tulla vastaan ja taas annat vähän lisää, -
ja lopulta menee hyvin. Eikö niin? Ensin minä hiukan, -
sitten sinä ja taas minä. Suhteet saadaan kuntoon.
Tämä on edellytys Jumalan siunaukselle, -
että saadaan ihmissuhteet kuntoon. Sitten Jumala voi ilmestyä.
Jumala voi ilmestyä meidän kukkarossammekin.
Jumala voi ilmestyä talousasioissamme.
Ilmestyminen ei ehkä ole toivomaamme.
Toivoisimme ilmestymistä isolla rahalla mutta ei, -
vaan ilmestyisi riittävästi. Eikö meille riitä, kun Jumala katsoo, -
mikä meille riittää? Se on meille parasta.
Näin Jumala siunaa. Voisin joskus kertoa, miten...
No, eihän meillä ole mitään kaavaa, millä mennään.
Jumala voi ilmestyä talousasioissa.
Olin kerran mm. menossa... Minun piti tulla...
Tämä on nyt kaukainen muisto, mutta tuli vaan tässä mieleen.
Meillä oli kokoukset Kuopiossa.
Mikäs vankila siellä nyt onkaan...? Olimme Oili Väänäsen, -
menneiltä vuosilta tunnetun profeetan, kanssa ja vieraana.
Olimme pitämässä vankilakokouksia.
Olin jättänyt kesätöihin menemättä opiskelujeni lomassa, -
kun halusin tehdä tätä Herran työtä kesällä.
Oli tarjolla lentomittauksia Islannissa, mutten mennyt.
Jäin Suomeen tekemään Herran työtä.
Siinä oli myös kutsu mennä vankila- evankelistan kanssa -
Oili Väänäsen kanssa... Sukevako se on Kuopiossa...?
...sinne vankilaan pitämään kokouksia ja niitä pidettiin.
Olin uskon varassa liikkeellä taskut tyhjänä.
Ei ollut herraa kukkarossa, vain muutama penni.
Minun kukkarossani oli Matti. No, minä olin siellä -
ja ajattelin, että nyt minua koetellaan, kun ei ole rahaa.
Sen verran oli rahaa, että sain junalipun -
ehkä pari aseman väliä Kuopiosta.
Mutta olin vähän itsepäinenkin - no, vähän.
Olin uskonvaraisesti päättänyt, että nyt olen Herran työssä -
ja olin lähdössä Helsinkiin.
Kun rahaa oli vain muutama kymppi taskussa, -
niin olimme rautatieasemalla.
Kaikilla oli liput, ja sanoin itsekin meneväni ostamaan lipun.
Ajattelin, että menen luukulle ja otan niin pitkälle -
kuin se raha riittää. Tiedättekö, -
Herra katsoi, että eihän sillä ole kukkarossa mitään.
Kävelin -
sitä aseman rakennusta.
Keskellä asemarakennusta sisar juoksi perääni ja sanoi: -
"Kuule, minun piti antaa tämä sinulle jo eilen, -
mutta annan tämän nyt."
Hän antoi rahan, joka varsin hyvin riitti Helsingin matkalippuun.
Tämä on vain yksi osoitus siitä, -
että kyllä Jumala katselee sinun kukkaroasikin.
Olen Jumalan armosta saanut suuria taloudellisia siunauksia.
Ne eivät ole ikinä tulleet romahtamalla.
Jos odotat Häneltä lottovoittoa, niin hyvä, jos niin käy.
Minulle ei, enkä ole lotonnutkaan. Joskus olen turhaan yrittänyt.
Ei tainnut yhtään olla oikein.
Jumala antaa siunauksensa vähä vähältä.
Kun olet uskollinen vähässä ja pienessä, -
niin näin omaisuuskin kertyy.
Voit saada omaisuutta jopa toisille annettavaksi. Eikö niin?
Se on ihan faktahomma.
Ainakin minun elämässäni se on toteutunut.
Ja Jumala toteuttaa sen sinunkin elämässäsi.
Eihän Hän olisi muuten yhtäpitävä ja tasa-arvoinen kaikkien kanssa, -
vaan Hän toteuttaa. Yleensä meistä tuntuu, ettei tule mitään.
Kun on siinä tilassa, että ei tule mitään, -
niin hyvänen aika, Jumala ilmestyy. Jumala ilmestyy.
Haluankin tänään puhua siitä, -
että Jumala ilmestyy kaikissa jokapäiväisissä tarpeissamme.
Ehkä yksi tärkeimpiä tarpeita tänä aikana ihmisten kesken, -
suomalaisten ja kaikkien kansa- kuntien kesken, on, -
että Jumala ilmestyy meidän perhe-elämässämme.
Että Jumala ilmestyy siis meidän perhe-elämässämme.
Voin tässä vaimoni läsnäollessa kertoa, -
että meillä on ollut monivaiheinen, -
välillä mutkikas, mutta siunattu elämä.
Meidän elämämme on ollut Kristuksessa onnellinen.
Jos emme ole pysyneet Jeesuksessa, -
niin emme ole voineet olla onnellisia.
Kun luemme yhdessä Raamattua, mistä olen maininnut, -
ja keskustelemme siitä, niin siinä voi ilmetä, -
mitä minun kumppanini ajattelee ja mitä minä ajattelen.
Se saattaa hyvinkin paljon auttaa ymmärtämään toisiamme. Eikö niin?
Jos, ystävä, perhepiirissäkin alat vaimona/miehenä -
tutkia Raamattua ja siitä avoimesti keskustella, -
niin se avaa keskinäistä suhdet- tanne, -
ja Pyhä Henki saa rakentaa perhe- elämää.
Jos on lapsia, niin lapset mukaan. Eikö niin?
Kyllä kaikessa Jumala haluaa ilmestyä.
Hän haluaa ilmestyä perheittemme keskellä, -
seurakuntamme keskellä.
Jumala ei halua meidän olevan lukkiutuneita seurakuntalaisia, -
joita ei uskalla lähestyä tai joille puhua ongelmistaan. Ei niin.
Jumala haluaa avata lukkiutuneita ihmissuhteita -
seurakunnassa ja yhteiskunnassa, perheissämme, kaikkialla.
Jumala haluaa ilmestyä!
No, näemme tätä ilmestymistä.
Mehän olemme tässä -
joitakin varmaan muutamia kuukausia sitten, -
kun tarkastelimme tätä Aabrahamin elämää.
Sitä, kuinka Jumala ilmestyi Hebronissa Aabrahamille.
No, se oli siunattu asia, -
mutta siinä samassa yhteydessä saamme myös nähdä -
rikkoutuneen perhesuhteen ja rikkoutuneen perheyhteisön.
Se rikkoutunut perheyhteys oli Aabrahamin perheessä. Miten?
Ei se ollut Saaran ja Aabrahamin välillä, -
mutta juuret olivat jo siellä Kaldeasta lähdössä.
Kaldeassa oli tällainen tapa.
Jos olette historiaa lukeneet tai tutkineet, niin siellä oli niin, -
että jos vaimo ei synnytä perillistä perheeseen, -
niin vaimo voi antaa orjattarensa...
Siihen aikaan oli orjattaria. Nykyään ei puhuta orjattarista, -
mutta aikamoisia orjia olemme monessa suhteessa, -
me ihmiset, kaikessa arki- elämässämmekin.
No, ei se nyt ole varsinaista orjuutta.
Joka tapauksessa -
kun ei Aabrahamin kanssa alkanut tulla lapsia, -
niin Saara muisti sen kaldealaisen tavan, -
että voi antaa orjattaren aviopuolisolleen.
Orjatar voi sitten vaimon puolesta synnyttää lapsia perheen isännälle.
Saara antoi Aabrahamille orjattarensa Haagarin, -
ja Haagar tuli raskaaksi.
Tämä synnytti kuitenkin kateuden ja riidan -
ja rikkoi perhe-elämän suhteet.
Haagar sai kokea sen nahoissaan.
Hänet ajettiin pois sieltä...
...kotoa, ja hän joutui erämaahan hyvin vaikeisiin olosuhteisiin.
Raamattu kertoo kuitenkin, että Herra ilmestyi Haagarille.
Herra siis ilmestyi hänelle.
Mitä Haagar sanoi, kun Herra ilmestyi?
"Ja Haagar nimitti Herraa, joka oli häntä puhutellut, -
nimellä: 'Sinä olet ilmestyksen Jumala'. Sillä hän sanoi: -
'Olenko minä tässä vilaukselta saanut nähdä hänet, -
joka minut näkee?'"
Näin Jumala ilmestyy vaikeissa olosuhteissa.
Haagar oli toivottomassa tilassa.
Hän oli...
...täysin sivuroolissa -
tässä Aabrahamin tarinassa, mutta kantoi Aabrahamin lasta.
Siinä Jumala ilmestyi Haagarille.
Haagar antoi Jumalalle nimen, jota Aabraham ei antanut, -
kun Jumala hänelle ilmestyi.
Haagar nimitti Jumalan ilmestyksen Jumalaksi.
"Olenko minä nyt nähnyt Hänet, joka näkee minut?"
No, Jumala on ilmestyksen Jumala.
Haagarille ei kuitenkaan ilmestynyt Haagarin vaan Aabrahamin Jumala.
Meille ei ilmesty minkään kirkko- kunnan tai valtion Jumala, -
vaan taivaan valtakunnan Jumala, -
Meille ilmestyy tänä päivänä Jumala Kristuksessa Jeesuksessa.
Ennen kuin Jeesus meni pois, -
Hän opetti vielä opetuslapsiaan. Johannes 20:21 kertoo: -
"Niin Jeesus sanoi heille jälleen: 'Rauha teille! -
Niinkuin Isä on lähettänyt minut, niin lähetän minäkin teidät.'
Ja tämän sanottuaan hän puhalsi heidän päällensä ja sanoi heille: -
'Ottakaa Pyhä Henki. Joiden synnit te anteeksi annatte, -
niille ne ovat anteeksi annetut; joiden synnit te pidätätte, -
niille ne ovat pidätetyt.'"
Kun tämä kohtaaminen opetuslasten kanssa tapahtui, -
Tuomas ei ollut siinä mukana. Myöhemmin he kertoivat, -
että Jeesus oli heidän tykönään. Tuomas ei sitä uskonut.
Hän sanoi, ettei voi uskoa, ellei saa koskettaa Jeesuksen haavoja.
Miten se nyt on? Kun Jeesus puhalsi, -
eivätkö ne kaatuneet ja alkaneet puhua kielillä?
Eikö Jeesuksen puhallus ollut vähän kuin pyörremyrsky? Ei niin.
Se oli vain lupaus Pyhästä Hengestä, -
kun Hän sanoi: "Ottakaa Pyhä Henki."
Sen jälkeen Jeesus myös ilmestyi opetuslapsille -
toisessa tilaisuudessa, josta ehkä joskus haluan puhua enemmän.
Tiberiaan järven rannalla Hänestä sanotaan, -
että Hän ilmestyi näin. Ei ollut minkään kaavan mukaan, -
eikä minkään kuvitelman mukaan. Hän ilmestyi uudella tavalla.
Tiberiaan järvellä Hän ilmestyi NÄIN.
Luku 21 selittää niitä asioita, mitä tapahtui, -
kun Jeesus tuli Tiberiaan järvelle opetuslasten luo.
En paneudu siihen tarkemmin nyt.
On vain tärkeää, että Jeesus ilmestyi.
Jeesus oli antanut lupauksen Pyhästä Hengestä.
Pyhä Henki tuli - ei siinä hetkessä opetuslasten päälle, -
vaan kun opetuslapset odottivat Jumalan lupauksen täyttymistä.
Meillä on valtavat lupaukset, -
että Jumalan voima ja rakkaus kohtaavat meitä -
kaikissa erilaisissa tarpeissamme: pelastajana, parantajana, -
apuna elämän ratkaisuissa, valinnoissa, ihmissuhteissa, -
talousasioissa, arjen asioissa, kaikissa valinnoissamme jne.
Eräs asia, jossa tarvitsemme Jumalan ilmestymistä.
Mikä se on? Se on meidän turhautuneisuutemme.
Mihin olet turhautunut? Mihin tarvitset Jumalan ilmestymistä?
Minä ainakin olen kokenut Jumalan ilmestymistä turhautuneisuudessa.
Olin maalla muutama viikko sitten -
ja raivailin siellä vanhoja hyllyjä.
Siellä osui käteeni vanha vihkonen.
Se oli A. A. Allenin kirjoittama Jumalan ihmeitä tekevä voiman hinta
Muistan niiltä ajoilta, kun sitä luin, -
että A. A. Allen turhautunei- suudessaan pisti oven kiinni -
ja jäi yksinäiseen pimeään huoneeseen.
Hän halusi olla siellä niin kauan, että Jumala ilmestyy. Se osoittaa,
että turhautuneisuus oli siinä määrin suuri, -
että hänelle ei kelvannut muu ratkaisu kuin Jumalan ilmestyminen.
Meille kelpaavat joskus kaiken- näköiset ratkaisut, mutta ei niin.
Meidän on syytä ja tärkeää havi- tella/odottaa Jumalan ilmestymistä.
No, en halua saarnata. Haluan kertoa teille. Eikö niin?
Minäkin olin kerran hirmu turhautunut.
Asiat eivät sujuneet, kuten olisin halunnut.
Ei tätä tarvitse toisille kertoa. Minä kerron sinulle.
Minä ajattelin paastota, kunnes Jumala ilmestyy.
Raamatun paasto on oikeaa paastoa.
Silloin juodaan korkeintaan vettä tai ei sitäkään. Minä join mehua.
Minä olin Jumalan edessä 40 päivää -
vain mehua juoden.
No, miten se on mahdollista työssäkäyvälle ihmiselle?
Se on mahdollista, että kun lähtee töihin, -
niin ottaa mehulasin. Ruokatunnilla ottaa mehulasin -
ja ottaa kotiin tultua mehua. Näin se on mahdollista.
Kyllä mehuissakin oli aika paljon energiaa. En siis voi kehua -
olleeni paastossa, niin kuin oikeasti paastotaan.
Kyllä Jumala alkoi ilmestyä. Hän puhui: -
"Minä lähetän sinun tiellesi enkeleitä."
Ei niillä ollut siipiä, eivätkä näyttäneet kummemmilta, -
kuin Jukka tuossa tai sisko siellä.
Minua siunasi Reinhard Bonnke, jonka tapasin.
Minua siunasi Benny Hinn, jonka tapasin.
Minua siunasi... Mikä tämä nyt oli...?
Meidän kuuluisa suomalainen saarnaajamme...? Hyvänen aika!
Ei Yli-Vainio, vaan oikein Sanan mies, joka oli...
No, kyllä se tulee ehkä mieleen.
Monet Jumalan evankelistat tulivat jopa kadulla vastaan, -
ja kerroin haluavani siunausta.
Haluan lähteä evankelioimaan. Ne siunasivat minua.
Ne siunasivat minua, ja minä koin, että vaikka olin heikko fyysisesti,
niin Jumalan siunaus lisääntyi minun elämässäni.
Jumala avasi odottamattoman suuria ovia.
Olen kertonut siitä, kuinka aivan yllättäen minäkin saarnasin,
kuten Bonnke. Ajattele!
Saarnasin niin kuin Bonnke ja rukoilin kuin Benny Hinn.
Kerran olin kokouksessa Kongossa. Sinne Jumala johdatti.
Sain hyvän ystävän, Jean-Jacques Monkaban.
Voi, voi, missä hänkin on? Muistakaa rukouksissa häntä.
Hän on hiljattain ainakin ollut Kongossa ja rakentanut ison veneen,
jolla toivoo suorittavansa siellä jokiliikennettä.
Muistetaan häntä rukouksissa.
Hänen kanssaan olimme kokouksessa. Siellä oli pastori.
Katsos, minäkin aina vähän ylpistyn, -
kun jotain tapahtuu minun kauttani.
Jumala ei oikein suoraan anna minulle niitä asioita.
Pastori tuli, kun olin viimeistä kokousta pitämässä.
Olimme nähneet, kuinka tuhannet ihmiset vastaanottivat Jeesuksen.
Monet olivat katolisia. He täytti- vät laput ottaen Jeesuksen vastaan.
Pastori tuli taakseni ja sanoi, -
että hän näki unen ja halusi kertoa siitä.
Seurakunta ei ole vielä saanut täyttä osaa siitä voitelusta, -
mitä tällä veljellä on. Sain roh- kaisua, että minulla oli voitelu.
En ollut sikäli ihan tavallinen asiakas evankeliumin työssä.
Olin sitä tehtävää varten saanut Jumalalta siunauksen ja voitelun.
Pastori näki unessa, että hän seisoi takanani, -
ja minä rukoilin niitten ihmisten puolesta.
No, sitten tehtiin niin, -
että menin seisomaan siihen pastori takanani.
Rukoilin sitten seurakunnan puolesta.
Ymmärsin, että jos on Jumalalla annettavaa seurakunnalle, -
niin ojensin käteni 'receive' eli 'ota vastaan'.
Niin kuin olisi tuuli mennyt läpi salin.
Ihmiset kaatuivat molemmille puolille.
Ymmärrän, että Jumalan Henki, Jumalan enkeli, käveli salin läpi.
Ainoastaan 'receive', ja ihmiset avasivat sydämensä, -
kun pastorikin rohkaisi seura- kuntaa.
Jumalan Henki siunasi ikään kuin olisi Jeesus puhaltanut.
Niin.
Erilaisissa onnettomissa tilanteissa Herra haluaa ilmestyä.
Ajattele, että tällaisenkin papin rukouksessa kuin minä, -
Herra haluaa ilmestyä. Eihän se ole siitä kiinni, -
että kun me saarnaajat saarnaamme, niin me saisimme ilmestyksen Hengen
On totta, että on ihanaa saarnata, kun on ilmestyksen Henki.
Ei tarvitse miettiä, mitä puhuisi. Koko ajan tulee ylhäältä lisää.
Sitä vaan tulee ja tulee. Niin, Jumalan tarkoitus on hyvä, -
että antaa papillekin ilmestyksen Hengen.
Tärkeintä silti on, että kuulija saa ilmestyksen Hengen.
Eikö niin? En minä kaatunut, mutta seurakunta kaatui.
Minusta ei tuntunut miltään, mutta kun rukoilin, -
niin Jumalan siunaus meni ja kosketti.
Jumala avasi sydämiä.
Kun rukoilin Pyhän Hengen kastetta -
mm. omille lihallisille veljilleni nuorena, -
niin rukoilin ymmärtämättä, miten tulisi rukoilla.
Kuitenkin rukoilin: "Herra, avaa nämä sydämet. -
Tule ja täytä Pyhällä Hengellä." Velipojat vähän ajan kuluttua -
alkoivat puhua kielillä pikku mökissämme, -
jossa jumalanpalveluksemme oli ennen ollut suunnilleen ateistinen.
Niin. Ne alkoivat puhua kielillä.
Nuorempi veli ei nyt ole oikein palavasti uskossa, -
mutta silti on lähellä näitä asioita.
Kävelimme sieltä ja hän sanoi, ettei meinannut pysyä pystyssä.
Hän sanoi: "Taas ollaan hutikassa."
Jumalan Henki, Jumalan voima on todellista ilmestyvää voimaa!
Jumalan rakkaus ilmestyy meidän keskuudessamme, -
kun pistämme asiamme sille mallille, että Hän voi ilmestyä.
Niin, ei Hän voi ilmestyä, jos ajattelen, -
että tässä ollaan saarnamiehiä. Ei totisesti!
Jumala voi ilmestyä seurakunnalle. Katsos, Jumala haluaa ilmestyä -
sekä saarnamiehelle että srk:lle eikä pistä saarnamiestä edelle.
Hän antaa saarnamiehelle sanoja, jotka voivat koskettaa -
mahdollisuuksien mukaan.
Pyhä Henki saa koskettaa niitten kautta srk:aa.
Olisi siis huono homma, jos vain pappi saisi siunauksen.
Eikö niin? Olisi se kurjaa.
En haluaisi tullakaan seurakuntaan, jos pappi vain olisi siunattu.
No, niin.
On asioita, joissa Jumalan ilmestyminen on tärkeää: -
Hänen ilmestymisensä Pelastajana.
Sanoisimmeko näin, että Jumala haluaa ilmestyä Pelastajana -
myös tälle sukupolvelle.
Hän haluaa ilmestyä Pelastajana nykysukupolvelle, -
joka on jo turhautunut uskonnolli- suuteen -
eikä enää näe todellista uskoa ja siunausta Kristuksessa.
Se on kääntänyt selkänsä sille pitäen sitä tarpeettomana.
Jumala haluaa ilmestyä tälle sukupolvelle, -
koska on rakastanut tätä maailmaa niin paljon, -
että "antoi ainokaisen Poikansa, ettei yksikään, joka Häneen uskoo,
hukkuisi, vaan hänellä olisi iankaikkinen elämä."
Oletteko lukeneet tarkkaan, miten tämä raamatunpaikka jatkuu?
"Sillä ei Jumala lähettänyt Poikaansa maailmaan -
tuomitsemaan maailmaa, vaan sitä varten, -
että maailma hänen kauttansa pelastuisi.
Joka uskoo häneen, sitä ei tuomita;"
Sitten olen oikein mustalla präntillä laittanut tähän: -
"mutta joka ei usko, se on jo tuomittu, -
koska hän ei ole uskonut Jumalan ainokaisen Pojan nimeen."
On siis aika huono juttu. Joku voi sanoa: "Älä tuomitse."
Ei minun tarvitse, koska jos et usko Jeesukseen, -
olet jo tuomittu - minun tuomitsematta.
Jos meillä on tapana jossakin asiassa tuomita, -
emme tuomitse. Ilmoitamme vain, että on jo tuomittu. Eikö niin?
Ilman Kristusta tämä maailma ja ihminen on tuomittu.
Joka ei usko, on jo tuomittu.
Ei tuomio ole jossain kaukana edessä.
Tuomio on jo takana. On jo tuomittu, -
koska ei ole uskonut Jumalan ainokaisen Pojan nimeen.
Mitä me saarnaamme? Me saarnaamme: -
"Usko Herraan Jeesukseen, niin sinä pelastut!
Herra ilmestyy tänä päivänä tuomittuun maailmaan, -
tuomittujen ihmisten läheisyyteen ja sydämiin Pelastajana.
Se on tärkein Jumalan ilmestymistapa yksilöihmiselle -
ja kaikille maailman kansoillekin, että Hän ilmestyy Pelastajana.
Se on kaikkein tärkein Jumalan ilmestyminen.
Ei mikään muu. Ei se, että enkelit tulisivat.
Ei se, että jotain ihmeellisiä näkyjä näkyisi.
Ei, vaan se, että Hän ilmestyy sydämeemme Pelastajana.
Se on kaikkein tärkein Jumalan ilmestyminen.
Miten se tapahtuu? Uskot Hänen Poikansa nimeen.
Uskot Herraan Jeesukseen, niin sinä pelastut.
Voi siis pelastua ainoastaan uskomalla Jeesukseen.
Ei ole mitään muuta tapaa.
Jos olisi muu tapa, niin alkaisin saarnata sitä, -
mutta ei ole tiedossa muita.
Jos olisi tiedossa jokin muu tapa pelastua, -
yrittäisin selostaa senkin sinulle. Jos ei tätä, niin tuo. Mutta ei.
Jos ei Jeesus kelpaa, niin ota joku muu. Ei.
Jos olisi toinen tapa, niin saarnaisin, -
että liity vaikka johonkin uskontokuntaan.
Ota joku tuhansista uskonnoista. Valitse edes joku.
Ei, en voi saarnata, että valitse edes joku uskonto, -
että pelastuisit. Et millään uskonnolla pelastu.
Kaikki uskonnot ovat samalla tavalla tuomion alla.
Jeesus ei ole, koska Hän on kärsinyt sen tuomion, -
joka meidän päällemme on langetettu.
Hän on vuodattanut verensä sen tuomion -
ja rangaistuksen poistamiseksi, mitä me olemme rikkoneet.
Mitä me olemme syntiä tehneet, -
sen rangaistuksena Hän on kärsinyt Golgatan ristillä kuoleman.
Ei ole sen parempaa eikä tehokkaampaa pelastusta -
kuin Jeesuksen ristinkuolema, ylösnousemus ja veren vuodatus -
Golgatan keskimmäisellä ristillä sinun tähtesi.
Sinun tähtesi Hän jätti taivaan loiston.
Sinun tähtesi Isä antoi Hänen tulla maan päälle.
Sinun tähtesi Isä antoi Hänen kärsiä Golgatan ristinkuoleman.
Hän haluaa ilmestyä sinulle Pelastajana.
Jos et vielä Häntä tunne, niin kun kuulet nämä sanat, -
niin ota Jeesus vastaan. Raamattu opettaa, -
että Hän ilmestyy Parantajana. Niin.
Kun kerroin siitä tapahtumasta, -
missä tuhannet tulivat uskoon, niin siellä oli myös niitä, -
jotka jättivät kainalosauvansa kentälle ja kävelivät kotiin.
Ei se tapahtunut ihmisen voimasta, vaan Jumalan voimasta, -
Pyhän Hengen voimalla, koska Jeesus ilmestyi Parantajana.
Miksi me sairastamme? Minkä tähden?
Minkä vuoksi olen sairas? Minkä takia?
Jaakob 5 puhuu tästä.
Kun Jeesus tapasi ihmisiä, -
niin opetuslapsetkin kysyivät: "Tämäkö teki syntiä vai vanhemmat, -
kun tämä syntyi sokeana?"
Mikä on se syy?
Joskus käännetään syy ihmisen harteille.
Hän on sen ja sen takia sairas. Itsekin tiedämme, miksi sairastamme.
Emme ole pitäneet huolta itsestämme.
Jaakob 5:13 sanoo: "Jos joku teistä kärsii vaivaa, -
niin rukoilkoon; jos joku on hyvillä mielin, veisatkoon kiitosta."
Sekin on sallittua. Hyvänen aika!
Seurakunnassakin voi olla ihan kiitosmielellä.
Ei tarvitse olla ihan suru puserossa.
No, ainakin pitäisi olla tummat vaatteet. No, mulla on, -
mutta olen iloinen värikkäistä asuista täällä.
Ihmiset ovat sellaisista pauloista vapautuneita.
"Jos joku teistä sairastaa, kutsukoon tykönsä seurakunnan vanhimmat, -
ja he rukoilkoot hänen edestään, voidellen häntä öljyllä -
Herran nimessä. Ja uskon rukous pelastaa sairaan, -
ja Herra antaa hänen nousta jälleen; -
ja jos hän on syntejä tehnyt, niin ne annetaan hänelle anteeksi.
Tunnustakaa toisillenne syntinne ja rukoilkaa toistenne puolesta, -
että te parantuisitte; vanhurskaan rukous voi paljon, kun se on harras.
Elias oli ihminen, yhtä vajavainen kuin mekin, ja hän rukoili rukoilemalla, -
ettei sataisi; eikä satanut maan päällä -
kolmeen vuoteen ja kuuteen kuukauteen. Ja hän rukoili uudestaan,
ja taivas antoi sateen, ja maa kasvoi hedelmänsä."
Joku, joka sairastaa, voi parantua.
Sitten tässä sanotaan, että jos hän on tehnyt syntiä...
Ei tässä sanota, että hän ON tehnyt syntiä.
Siis joku, joka ei ole tehnyt syntiä, voi sairastaa. Ajattele!
Joskus se kyllä on myös synnin seuraamusta.
Jos on tehnyt syntiä, niin ne annetaan anteeksi, että voi parantua.
Ensin pitää siis saada synnit anteeksi ja sitten voi parantua.
Kyllä olen kuullut kokouksissa joskus ei-uskovien parantuneen, -
mutta ne ovat sen jälkeen uskoon tulleet.
Jos joku on syntiä tehnyt, niin hän voi parantua -
synnistään/sairaudestaan. Silti, rukoiltaessa sairaan puolesta -
ei hän ole välttämättä syntiä tehnyt. Tässä sanotaan selvästi, -
että JOS on syntiä tehnyt. Synnin seurauksen sijaan -
sairaudet ovat syntiinlankeemuksen seurausta elämässä.
Olemme syntiinlangennut suku. Siksi meillä on rasitteena kiroukset, -
joista varmasti yksi hankalimpia ovat sairaudet.
Niiden kanssa joudumme taistelemaan.
Jos on syntiä tehnyt, voi kutsua seurakunnan vanhimmat.
Kun rukoillaan, hän pelastuu ja parantuu.
Sitten on toisenlaisia tapahtumia, että siinä tapahtuu usein näin.
Jeesuksen puhaltaessa tuli Pyhä Henki.
Vasta myöhemmin he täyttyivät Pyhällä Hengellä.
Jeesus lähetti taivaasta Pyhän Hengen niin, -
ettei maan päällä tapahtunut mitään. Vain vähän pöllähti.
Ehkä hiukset vähän hulmahtivat. Kun tuli Pyhän Hengen vuodatus, -
kun Jeesus taivaasta puhalsi, tuli väkevä tuulispää, -
tulisia liekkejä ja täytti huoneen.
Kaikki näkivät ja kuulivat, mitä Herra antoi tapahtua -
suuren armonsa ja rakkautensa tähden.
Niin. Me olimme kerran... Olen kertonut siitä ennenkin.
No, en muista, olenko...? Olen varmaan.
No, esimerkiksi, kun...
Vaatiiko se kosketuksen?
Vaatiiko se jonkun läsnäolon? Ei välttämättä.
Olimme Kairossa kokouksessa.
Siellä oli veli, joka oli ollut auto-onnettomuudessa.
Siksi jalka oli kokonaan rampautunut.
Olimme siellä puhumassa ja kokousta pitämässä, -
niin yhtäkkiä rappukäytävästä alkoi kuulua valtavaa meteliä.
Mikä ihmeen meteli se oli?
Siellä oli se veli, joka edellisiltana oli ollut rukousalttarilla.
Hänen puolestaan rukoiltiin. Mitään ei tapahtunut.
Seuraavana iltana hän oli rappu- käytävässä tulossa kokoussaliin -
yläkertaan. Yhtäkkiä noustessaan rappuja hän parani.
Se alkoi mekastaa siellä rapussa, vaikkei varmaan olisi saanut.
Häiritsi kaikkia, mutta alkoi mekastaa siellä.
Hän juoksi sieltä kokouksen etusaliin -
ja hypitteli jalkaansa. Hän parantui! Hän parantui!
On siis asioita, joissa tarvitsemme Jumalan ilmestymistä, -
parantumista. Jumala ilmestyy tällä tavalla.
Jumala ilmestyy rukousliinojen kautta.
Sunnuntaina muistaakseni täällä siunattiin rukousliinoja.
On todistuksia, kun rukoillaan vaatteen puolesta -
ja lähetetään se uskossa sairaalle. Paavalilta vietiin hikiliinoja -
sairaitten päälle, ja ne paranivat. Tänäkin päivänä tämä toimii.
Miksi tämä toimii? Siksi, että Pyhä Henki toimii.
Kun apostolit lähtivät, niin Raamattu sanoo, -
että Pyhä Henki vaikutti. Oletko ajatellut, -
että voisit olla vähän vaikutusvaltaisempi kuin nyt olet?
Minä haluaisin olla vähän vaikutusvaltaisempi.
Kun sinä tai minä tulemme vähän vaikutusvaltaisemmiksi, -
niin Pyhä Henki vaikuttaa sinun kauttasi enemmän.
Rukoillaan, että Jumala saa täyttää Pyhällä Hengellä -
ja ilmestyä sinun palvelustehtäväsi kautta ja vaikuttaa.
Okei. Haluaisin ja kuten huomaatte luennoisin vaikka loppupäivän, -
jos sikseen tulee, mutta en halua tässä luentoa pitää, -
enkä sen kummemmin saarnata. Haluan päättää tässä vaiheessa.
Rukoilemme. Saakoon Jumalan Henki koskettaa ja vaikuttaa.
Halleluja!
No, kun meillä on erilaisia asioita, joiden puolesta toivomme rukousta, -
niin viemme ne nyt Jumalan kasvojen eteen.
Jos on epävarmuutta pelastusasiassa, -
saakoon Jumalan Henki tulla ja poistaa sen epävarmuuden, -
kun sinä avaat sydämesi.
Rakas taivaallinen Isä, kiitos, Herra Jeesus, -
ettei Herra jättänyt Jeesuksen tuomaa pelastusta -
epävarmuuden varaan.
Kiitos, Herra, että Sinä toit pelastusvarmuuden. Kiitos!
Nyt rukoilen, että Herra Jeesus, kosketat -
näitä epäröiviä sydämiä varmalla pelastuksella.
Että se pelastus on varma, niin totta kuin Sinä, Herra, tulit, -
kuolit ja nousit ylös ja menit Isän tykö.
Niin totta kuin Sinä elät, olet ylösnoussut Kristus keskellämme, -
niin Herra, tulkoon vakaa varmuus ystävien sydämeen siitä, -
että Sinä, Herra, olet Pelastaja. Paholainen ei voi sitä riistää, -
koska se on taivaassa sinetöity, Herra, Sinun tykönäsi, -
eikä sitä voi täällä ottaa pois, kun se otetaan sydämiin.
Kun taivaassa asetettu pelastus otetaan sydämiin vastaan, -
kuka voisi sen riistää maan päällä? Ei kukaan.
Jeesuksen nimessä, saatana väisty! Kiitos Jeesus, syyttäjä poistu!
Julistan Sinun nimessäsi avoimille sydämille -
syntien anteeksiantamuksen nyt Jeesuksen nimessä.
Herra, pyydän, että kaikki kiusaavat epävarmuusajatukset saavat -
ajallaan asianmukaisen kohtelun.
Ne ajetaan ulos niin kuin orjatar, Jeesuksen nimessä!
Jeesuksen nimessä, epävarmuus väisty!
Jeesuksen nimessä!
Kiitos, Herra Jeesus!
Kun on myös monenlaisia perhesuhde- asioita, Herra, korjaa!
Herra, Sinä olet korjaava mestari.
Sinä voit parantaa ja uudistaa.
Herra, Sinä voit tehdä uudeksi kaikki.
Oi, Jumala! On niin paljon vanhaa, -
ei uudenveroista eikä enää käyttökelpoista.
Herra, poista sydämistä kaikki käyttökelvoton, -
epäuskoon nojaava ajattelu, raamatunvastaiset mielipiteet.
Jeesuksen nimessä käsken: väistykää kaikki pienet ketut/kuiskuttelijat.
Jeesuksen nimessä, pois Jumalan viljapellosta.
Jeesuksen nimessä, väisty saatana! Kiitos, Jeesus!
Kiitos, Herra, että Sinä avaat ja vahvistat.
Jopa riivaajahenkien vallan Jeesuksen nimessä -
käsken nyt murtua. Väisty, paholainen!
Jeesuksen nimessä, sinut on voitettu.
Kiitos, Herra Jeesus, että annat täyden vapauden ja puhtauden.
Herra, kiitos, että Sinun puhdistamassasi sydämessä -
ei voi asua saastaa, vaan se ajetaan ulos kuin orjatar.
Jeesuksen nimessä. Kiitos, Jeesus! Kiitos, Jeesus!
Herra, rukoilen niitten puolesta, jotka kärsivät sairaudesta.
Rukoilen ensin vielä niitten puolesta, jotka ovat odottaneet, -
että Sinä ilmestyisit Pyhällä Hengellä täyttäen -
ja kastaen Pyhässä Hengessä, Herra. Kiitos, Herra!
Herra, saakoon puhaltamasi tuuli puhaltaa!
Sinun lähettämäsi Pyhä Henki voidelkoon!
Jeesus, olet luvannut, että Sinä vaikutat.
Vahvistit Sanasi sitä seuraavien merkkien kautta.
Herra Jeesus, vaikuta Pyhän Hengen täyteyttä.
Isä, Jeesuksen nimessä, vaikuta Pyhän Hengen täyteyttä -
meidän ja kuulijoittemme ja Suomen kansan keskuudessa.
Herra, täytä Henkesi voimalla, ilollasi, rakkaudellasi.
Herra, ilmesty niin, että olemme kuin unta näkeväiset.
Saamme nähdä tahtosi toteutuvan kansamme keskellä, Isä, -
Jeesuksen nimessä, seurakuntien keskellä, pastoriemme elämässä.
Isä, Jeesuksen nimessä, anna rauhasi enentyä ja lisääntyä.
Herra, anna sen kantaa runsasta hedelmää keskellämme, -
Isä, Jeesuksen nimessä. Jos on jokin sairaus, -
niin Herra, emme halua sairauksia kumartaa, -
vaan saakoot ne kaikki kumartaa Sinun Kaikkivaltiuttasi -
ja Sinun ylösnousemustasi.
Paholainen, joka sairaudella vaikutat, -
Jeesuksen nimessä käskemme sinut kumaraan.
Jeesuksen nimessä, kumarru! Jeesuksen nimessä.
Kumarru Parantajan edessä, sairauden valta!
Kumarru Jeesuksen nimessä! Herra, kiitos, että pistät -
sairauden vallat kukistettuna kaatumaan, Jeesuksen nimessä.
Tapahtukoon niin kuin Sinä tahdot.
Kerron vielä, kun tuli puheeksi Egyptissä oloni.
Siellä eräs sisar tuli rukoukseen. Rukoilimme parantumista.
Hänellä oli iso struuma kaulalla, sellainen iso patti.
Me rukoilimme.
Hän koki rukouksen aikana, että kipu vain kovenee.
Hän vähän suuttui, löi kantapäitä yhteen ja lähti pois.
No, onneksi emme huomanneet sitä. Olisimme ehkä sanoneet, -
että tulkoon tuli ja polttakoon. Mutta ei.
Sisko lähti pois kantapäitä ja niskoja nakellen, -
mutta kokeilipa silti kotimatkalla kaulaansa.
Ei ollutkaan sitä struumaa. Iso patti oli täysin parantunut.
Siten Jumalan Pyhä Henki tänäänkin puhaltaa.
Se toteutuu, mitä Hän lupaa. Miten ja milloin, Hän sen tietää.
Minkä Hän lupaa, sen Hän lupaa sinulle.
Turhaan se Raamatussa lukisi, ellei se olisi sinulle.
Se olisi vain jäänyt sinne rajojen taakse, -
peninkulmien ja vuosisatojen taakse. Ei. Lupaus tuli tänne.
Jumalan lupaus on kävellyt tänne.
Tänne sinulle se on tullut, että Hän sinua koskettaa.
Hän kyllä koskettaa. Jos sinä olet syntiä tehnyt, -
se annetaan sinulle anteeksi, kun rukoilemme.
Sinä saat terveyden. On Hänen asiansa, miten se tulee. Eikö niin?
Jätämme asian Hänelle ja Hänen lupauksensa varaan.
Emme jätä sitä epävarman varaan, vaan Jumalan Sanan -
ja Jumalan lupauksen varaan. Eikö niin? Emme jätä sitä niin, -
että jos parantuisi. Ei! Jumalan Sana sanoo, -
että Hän antaa parantavan kätensä ja voimansa -
ja kantaa sinua loppuun asti, Jeesuksen nimessä.
Jeesuksen nimessä, nousen nyt. Vielä uudestaan -
kaikkia pimeyden, sairauden valtoja vastaan tässä kuulijakunnassa, -
itsessänikin. Jeesuksen nimessä nousen teitä vastaan -
ja käsken Jeesuksen nimessä: Väistykää!
Väistykää pimeyden vallat ja voimat! Jeesuksen nimessä. Halleluja!
Palautukoon mennyt. Se, mikä oli kerran terve.
Tulkoon se takaisin terveytenä, Jeesuksen nimessä.
Jeesuksen nimessä.
Saakoon Jumala siunata meitä.
Herra siunatkoon meitä ja varjelkoon meitä.
Herra valistakoon kasvonsa meille ja olkoon meille armollinen.
Kun sisko sanoi, että saamme var- maan kuulla vahvaa Jumalan Sanaa, -
niin tuli mieleeni, etten ole arvollinen sanomaan -
edes yhtä sanaa Jumalan Sanasta.
Jos Hän olisi saanut puhua sydämel- lesi ja herättää sinussa intoa, -
että Jumala ilmestyisi sinulle, olkoon asia mikä tahansa, -
Jeesuksen nimessä. Aamen.
Tekstitys: Tuula-Riitta Virrankare